на производство. Според предоставените данни в искането (85), които бяха актуализирани по време на разследването (86), производственият капацитет за феросилиций през 2019 г. е възлизал на 10 571 000 тона, докато производственият обем през същата година е възлизал на 4 040 000 тона. Следователно използването на капацитета е достигнало едва около 38,2 %. Ако мерките бъдат отменени, следователно китайските производители ще имат приблизителен свободен капацитет от 6 531 000 тона, докато по време на разследвания период в рамките на прегледа потреблението на пазара на Съюза е било 740 144 тона (вж. таблица 1). Производственият капацитет и свободният капацитет в КНР, посочени в искането за преглед с оглед изтичане на срока на действие на мерките, не бяха опровергани от нито една от страните.
 (167)
 Въз основа на гореизложеното Комисията заключи, че китайските производители износители разполагат със значителен свободен капацитет, който биха могли да използват за производство на феросилиций за износ за пазара на Съюза, ако се допусне срокът на действие на мерките да изтече.
 3.3.1.2. Достъпност на други пазари
 (168)
 Китайският вътрешен пазар е най-важният пазар в световен мащаб със значителна преднина, тъй като представлява 58 % от сигурното потребление в света през 2017 г. (87). Потреблението на този пазар обаче от 2013 г. до разследвания период в рамките на прегледа е намаляло с 18 % или с 887 000 тона (88).
 (169)
 По време на разследвания период в рамките на прегледа Япония е внесла 167 000 тона феросилиций от КНР и е била първият експортен пазар на промишлеността на КНР, на който се падат 27,7 % от общия износ на феросилиций от КНР. Според статии в пресата обаче японските леярни за производство на феросплави имат за цел да диверсифицират своите доставки и да прекратят зависимостта си от Индия и КНР. За тази цел през 2017 г. те са създали няколко съвместни предприятия в Малайзия (89). Следователно се очаква достъпът до японския пазар в бъдеще да бъде по-труден за китайския износ.
 (170)
 Поради това Комисията стигна до заключението, че ако настоящите мерки бъдат отменени, съществува голям риск китайските производители да се опитат да компенсират значителните си загуби по отношение на обема на продажбите на важния вътрешен пазар и евентуално на японския пазар, като пренасочат значителни потоци продажби към пазара на Съюза.
 3.3.1.3. Привлекателност на пазара на Съюза
 (171)
 Китайският износ на феросилиций през разследвания период в рамките на прегледа е възлизал на 608 000 тона, от които 3 587 тона са били за Съюза (90). Китайските производители са изнасяли в 63 държави и средно продажните цени на феросилиций са били по-ниски за тези държави в сравнение с продажните цени за Съюза. Само в 14 от тези държави продажните цени са били по-високи в сравнение с продажните цени за Съюза. В действителност средните китайски продажни цени за Съюза са били по-високи (+6,1 %) в сравнение със средните продажни цени на китайския износ като цяло за разследвания период в рамките на прегледа (91). Поради това за китайските износители износът за Съюза е много по-привлекателен, отколкото за почти всички други държави.
 (172)
 Пазарът на